Vora 1.200 escolars assistixen a l'espectacle 'Teranga. El legado de los griots de Senegal' a la Casa de la Cultura
28 de febrer 2019

![](/media/taqkgsns/019_c_img_8598.jpg)  
  

La Casa Municipal de Cultura del Port de Sagunt ha acollit vora 1.200 escolars amb l'espectacle Teranga. El legado de los griots de Senegal. Ahir, 27 de febrer, i hui, l'Obra Social “la Caixa”, en col·laboració amb l'Ajuntament de Sagunt, ha organitzat quatre audicions per als i les més jóvens de Sagunt.

L'objectiu principal d’estos concerts escolars és acostar el món de la música al públic infantil i juvenil, mitjançant unes produccions especialment dissenyades perquè els escolars puguen gaudir d'uns espectacles plens de música, màgia i diversió. Un àmbit d'actuació que des de fa anys impulsa l'Obra Social ”la Caixa” a través de les diverses iniciatives pedagògiques que organitza per tota la geografia espanyola.

![](/media/ntyfovsd/019_img_8594_cuerpo.jpg)  
  

L'espectacle _Teranga. El legado de los griots de Senegal_, davall la direcció musical d'Albert Gumí i la direcció artística d'Anna Llopart. està protagonitzat per un grup de joves senegalesos que actualment viuen a Catalunya i vetlen per mantindre viva la tradició cultural del seu país, fins i tot alguns dels seus membres són descendents de castes de _griots_ i de famílies de prínceps senegalesos. Una proposta que vol donar a conéixer un poc més les tradicions d'Àfrica occidental amb el grup Djilandiang.

Com a complement didàctic, l'Obra Social ”la Caixa” ha preparat un dossier amb exemples, il·lustracions i un CD que ha facilitat als i les escolars la comprensió de la música interpretada. Més enllà dels continguts acadèmics, el dossier és un instrument per a promoure la integració, la convivència i el respecte a les diferents cultures. Estos concerts escolars se celebren en el marc d’eduCaixa, una plataforma que potencia el compromís de "la Caixa" amb l'educació, els professors, els alumnes i les seues famílies.​

*   [](http://www.facebook.com/sharer.php?u=https://aytosagunto.es/va/actualitat/vora-1-200-escolars-assistixen-a-l-espectacle-teranga-el-legado-de-los-griots-de-senegal-a-la-casa-de-la-cultura/ "Facebook")
*   [](http://twitter.com/share?url=https://aytosagunto.es/va/actualitat/vora-1-200-escolars-assistixen-a-l-espectacle-teranga-el-legado-de-los-griots-de-senegal-a-la-casa-de-la-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/vora-1-200-escolars-assistixen-a-l-espectacle-teranga-el-legado-de-los-griots-de-senegal-a-la-casa-de-la-cultura/ "Linked In")
*   [](mailto:?body=https://aytosagunto.es/va/actualitat/vora-1-200-escolars-assistixen-a-l-espectacle-teranga-el-legado-de-los-griots-de-senegal-a-la-casa-de-la-cultura/)